《余襄公祠》
宋代·王称

寂寞孤城野水滨，乱馀犹见几家存。女墙落日埋秋草，官树啼乌集暮云。

百战徒闻存国步，孤忠谁复吊英魂。夜来遗庙荒庭月，长𥴦悲笳不忍闻。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。